runetrust/blame-folketinget-dk huggingface dataset:
Line Barfod (EL), 2004-10-27:
Derfor synes jeg, det er vigtigt at minde om, at da Danmark blev truet af Rusland, fordi den danske regering ikke ville forbyde, at der blev afholdt en konference om Tjetjenien i Danmark, fordi det ville være i strid med dansk ytringsfrihed, foreningsfrihed at forhindre nogen i at mødes og snakke sammen, gik Nordisk Råd ind og støttede enstemmigt og sagde, at det, den danske regering forsvarede, det, man holdt fast i i Danmark, var fællesnordiske værdier, og de er vigtige at kæmpe for.
Søren Pind (V), 2007-05-11:
Forslaget er for så vidt udtryk for et uden tvivl fromt ønske, men vi finder det betænkeligt at formulere en så vidtgående og helt generel regel, der ikke er egnet til at sikre, at barnet konkret og specifikt kommer til orde i de sager, hvor der eksisterer et behov for det.
Christian Friis Bach (RV), 2024-05-17:
Men når det gælder § 20 og spørgsmålet om, hvordan vi kan overlade beføjelser til mellemfolkelige myndigheder gennem gensidig overenskomst, og bestemmelserne om, at vi så skal have et stort flertal her i huset eller opbakning fra befolkningen, synes vi faktisk, at det er en god paragraf.
Thomas Jensen (S), 2012-06-08:
Det vil også have en gunstig effekt på længere sigt, hvis vi får skabt en kickstart af dansk økonomi i dag, så vi kan få sat gang i et selvbærende opsving, så dansk erhvervsliv selv kan prioritere endnu mere uafhængigt af, hvad vi måtte bruge af muligheder herindefra for at ændre i afgiftsstrukturerne, så de selv kan vælge, hvor de vil investere for at øge deres produktivitet, øge deres konkurrenceevne og forøge deres muligheder for at konkurrere på verdensmarkedet.
Magnus Heunicke (S), 2021-04-23:
Når jeg er med i den her debat, er det selvfølgelig, fordi sundhedsloven jo pålægger vores regioner ansvaret for at tilbyde patienter de behandlingsredskaber, som er nødvendige som led i en sygehusbehandling, og så er det også sådan, at kommunerne efter sundhedsloven har ansvar for at tildele de nødvendige remedier eller hjælpemidler som led i hjemmesygepleje og som led i genoptræning.
Ebbe Kalnæs (CD), 1999-02-02:
Men når vi med den marginalisering, der er her på CO2-området, er villige til på en række områder stort set at sætte landet i stå - husk på, at 75 pct. af al persontransport i dette land foregår i bil, 14 pct. er kollektiv trafik, resten er gående og cyklende - skal vi lige gøre os klart, at hvis vi skulle flytte det sådan ganske voldsomt, ville det betyde en affolkning af landet.
Jens Hald Madsen (V), 2001-02-28:
Det er jo meget flot oplæst, men det, der ligesom er spørgsmålet, er jo mere, at hvis man laver sådan et flyttetilpasningstilskud, så har man vel også tænkt over, hvor disse ældre skal flytte hen, for ellers ville man vel ikke foreslå at lave et flyttetilpasningstilskud, og derfor spørger jeg bare: Hvor er det, de ældre konkret skal flytte hen?
Per Clausen (EL), 2010-03-04:
Det, jeg så bare vil spørge hr. Flemming Møller om, er, om han er enig med mig i, at hvis man kan anvende andre metoder end den fysiske kastration, og vi har sikkerhed for, at det ikke har negative konsekvenser for de fødevarer, der kommer ud af det, at det heller ikke, om jeg så må sige, er dårligt for dyrene, og at de arbejdsmiljømæssige problemer kan løses, så skal man tage sådanne metoder i anvendelse, også for at kunne få udfaset kastration hurtigere.
Mattias Tesfaye (S), 2021-10-13:
Helt kort er det vurderingen, at den såkaldte 3-årsregel for familiesammenføring til flygtninge med midlertidig beskyttelsesstatus skal ændres til en 2-årsregel, i hvert fald så længe vi ikke oplever en massetilstrømning af nye asylansøgere.
Magnus Heunicke (S), 2010-11-17:
For det, vi kan høre ministeren sige, er, at når ministeren siger ja på spørgsmålet fra finansministeren om, om der kan findes 300 mio. kr. – og så skal jeg forstå det helt konkret – vil det sige, at det ikke er Transportministeriet, som har sagt til Finansministeriet: Her er nogle beløb, vi kan finde, vi har vurderet, at det er fornuftigt, det er finansordførerne, der sidder og forhandler, som siger: Vi mangler penge.
Tina Nedergaard (V), 2004-12-16:
Der blev tidligere henvist til Sæbykredsen og Frederikshavnkredsen, og netop i de kommuner har man fastholdt lokale uddannelsestilbud med mange, mange små landsbyskoler med meget, meget få elever, fordi man ønsker at give et lokalt tilbud til eleverne, til trods for at det ville være langt billigere at samle det hele i hovedbyerne.
Jacob Jensen (V), 2026-01-21:
Den nationale kortlægning over de grundvandsdannende områder pågår som bekendt så fortsat, og der er, som jeg opfatter det, klart bred enighed om her i salen, at vi har med et meget, meget vigtigt emne at gøre, og det er også derfor, der i trepartsaftalen netop er taget initiativ til en analyse af reguleringsmulighederne for beskyttelse af sårbare grundvandsdannende områder.
Martin Henriksen (DF), 2018-03-14:
Jeg forstår lovforslaget sådan, at det her er et forsøg fra regeringens side på, at man udnytter det rum, som der stadig væk er inden for konventionen, men som domstolene ikke har udnyttet fuldt ud, og vi kan selvfølgelig tage en diskussion i udvalgsbehandlingen om, om det rent faktisk forholder sig sådan, men sådan opfatter jeg det i hvert fald.
Thor Pedersen (V), 2006-09-07:
Jeg lytter også til det, som hr. Jan Petersen siger, og som jeg synes er meget venligt; altså, man viser en vilje, og jeg håber også, at det så afdækker, at der er nogle misforståelser med hensyn til opfattelsen af, hvordan det er gået med finansieringen af den offentlige service, hvis vi skal finde nogle fælles standpunkter.
Lene Espersen (KF), 2009-04-14:
Altså, i de tilfælde, hvor man, om man så må sige, vælger at sige, at nu skal det ikke være så administrativt tungt, og at da man har meget store frie reserver, udlodder man dem, så er det altså ledelsen, det hænger på, hvis der skulle være noget, der går galt.
Charlotte Antonsen (V), 1999-04-09:
Og der er behov for at undgå manglende konsekvens og uforsvarlig økonomisk forvaltning, og det kunne f.eks., som jeg har været inde på tidligere, ske ved, at den enkelte kommissær var ansvarlig og kunne drages til ansvar af Parlamentet, hvis den pågældende begik svig.
Karen Hækkerup (S), 2013-05-24:
Et forslag om at undersøge mulighederne for, at prostituerede gives faglige rettigheder, bl.a. gennem medlemskab af fagforeninger – det er det, som der står – kan umiddelbart virke meget sympatisk, men forslaget viser efter min mening, at man ikke rigtig har gjort sig klart, hvad det er, man lukker op for.
Henriette Kjær (KF), 2008-11-18:
Jeg mener så, at man har sovet lidt i timerne i busselskaberne, og jeg tror på, at man godt kunne have drevet busdriften mere effektivt, men jeg mener, at der som sagt er lys forude, og jeg tror på, at man nok skal finde et leje, hvor vi vil se et fint forgrenet net af busdrift, samtidig med at der er balance i økonomien.
Helge Sander (V), 2005-12-06:
For så vidt angår krydsporteringen, tror jeg, vi alle sammen kunne have nogle intentioner og ønsker om, at det kunne være fastholdt, men som vi nu er blevet rådgivet ud fra de undersøgelser, der er lavet, så lader vi det nu altså udgå, således at det ikke er et krav fra den 1. januar 2006, men vi har også tilkendegivet, som det er blevet nævnt af en enkelt ordfører, at vi kan vende tilbage i 2008.
Karsten Hønge (SF), 2025-05-27:
Det vigtigste er, at arbejdskraften i de lande, vi støtter, selv sørger for at have mulighed for at kæmpe sig til arbejdstagerrettigheder, når vi taler om genopbygning efter kriser og katastrofer – og det skal vi jo forhåbentlig snart have fokus på også i Ukraine.
Louise Frevert (DF), 2006-11-17:
Men for at være lidt oppe på beatet og følge med tiden og for at det kan være lidt fremsynet har vi indgået en aftale om, at medielicensen skal omfatte alle apparater, der er i stand til at modtage billedprogrammer og -tjenester, herunder pc'er og visse mobiltelefoner, at medielicensen for husstande dækker alle licenspligtige apparater i den pågældende husstand, og at medielicensen vil blive opkrævet efter et tilmeldingsprincip, netop som det er gældende i øjeblikket for licensordningen.
Jan Johansen (S), 2017-03-29:
Men når jeg taler om de her personer, de her mennesker, borgere, der har en nedsat arbejdsevne på kun 5 timer om ugen, så tænker jeg: Deres nedsatte arbejdsevne gør jo, at de på en eller anden måde er hindret i at tage flere timer, for de er vurderet af kommunen til kun at kunne yde 5 timer.
Pernille Rosenkrantz-Theil (EL), 2002-12-09:
Derfor virker tankegangen om, at forringelser for de arbejdsløse skulle føre til øget beskæftigelse, mest af alt som en verdensfjern teoretisk og økonomisk overvejelse, som desværre får meget alvorlige sociale og økonomiske konsekvenser for en række mennesker.
Martin Lidegaard (RV), 2015-07-03:
Og det, jeg hører, er, at der ikke er lavet nogen aftale om finansiering i 2016 og 2017, og at hverken Alternativet eller SF har betinget sig, at de penge, der skal gå til at sende en gave til de rigeste danskere, ikke må komme fra nedskæringer på flygtningeområdet og fra nedskæringer i udviklingsbistanden.
Frank Jensen (S), 1997-12-11:
Det, der har retssikkerhedsmæssig betydning, er ikke så meget spørgsmålet om retskendelse som spørgsmålet om, hvorvidt der overhovedet skal være adgang til at foretage kontrolbesøg m.v., og her har Justitsministeriet, og det ved Venstre, også anlagt en skærpet praksis ved gennemgangen af andre ministeriers lovforslag, således at der ikke unødig indsættes bestemmelser herom.
Nikolaj Villumsen (EL), 2017-10-05:
Og der er sket rigtig meget her, det er virkelig, virkelig godt, og det skyldes jo i virkelig høj grad, at der er rigtig mange af både vores patientforeninger, men også ansatte på vores hospitaler og sygehuse, som har råbt højt og råbt vagt i gevær over, at det her simpelt hen ikke kan fortsætte.
Christian Langballe (DF), 2013-02-19:
Jeg synes, at man på rettighedsområdet og på konventionsområdet jo godt kan begynde at efterse, hvad det faktisk er for konventioner, vi har tilsluttet os, så det ikke kommer som en overraskelse for politikerne her i Tinget, at vi har tilsluttet os de konventioner.
Mads Andersen (KF), 2021-05-06:
Jeg tror eller ved egentlig, at de fleste bliver forskrækkede og forfærdede over episoder som den, der skete i Frankrig, hvor den her lærer blev dræbt på absolut brutal vis af en elev, som i øvrigt var blevet opfordret til det – i hvert fald angiveligt – via en religiøs motiveret fatwa fra elevens far.
Birthe Rønn Hornbech (V), 2006-01-10:
Så jeg kan være fuldstændig enig i, at vi ærer både dem, der er med i veteranklubben, og andre, vi har kendt, som har bidraget under krigen, uden at de måske lige har været fremme i medierne, for der var jo også mange, der ydede en indsats og f.eks. hjalp jøderne, uden at de bagefter har ført sig frem med det.
Lene Espersen (KF), 2003-09-04:
Fru Line Barfod stillede et enkelt konkret spørgsmål, der gik på ikrafttræden og tilbagevirkende kraft, og der vil jeg sige, at i forbindelse med beslutningsforslaget, B 93, fremgår det faktisk ret klart både på siden, der vedrører artikel 26, 27 og 28, og igen senere på siden om overgangsbestemmelser, hvor det hele er optrykt, hvordan tidsgrænserne er, og hvornår beslutningerne skal træffes.
Kristian Thulesen Dahl (DF), 2019-10-09:
Det har resulteret i, at man i lokalområdet – ministeren kan jo gå ind og se på den lokale mediedækning, der har været af det, hvis ikke han indtil nu har haft mulighed for det – helt åbenlyst siger, at det her har skabt en forbedret tryghed i deres lokalområde.
Marianne Jelved (RV), 2000-03-22:
Jeg kan ikke bekræfte, om det citat er korrekt citeret, men hvis jeg bliver spurgt om, hvorvidt jeg er enig med Erik Hoffmeyer, den tidligere nationalbankdirektør, i det, der blev sagt, så må jeg sige, at jeg er ikke enig med Erik Hoffmeyer i, at der ikke er økonomiske fordele ved at være med i euroen.
Christian Wedell-Neergaard (KF), 2006-05-03:
Der kan man sige, at når jeg læser det her beslutningsforslag synes jeg der er meget, der tyder på, at vi har en fælles virkelighedsopfattelse på en lang række punkter, herunder at vi i dag har et meget kompliceret system; vi har et system, hvor sagsbehandlingen tager utrolig lang tid, og vi har et system, som trænger til at blive moderniseret.
Carina Christensen (KF), 2003-11-14:
Først til hr. Ole Sohn vedrørende ILO: Som jeg ser det, har debatten i dag vist, at det åbenbart er et fortolkningsspørgsmål, og at SF's fortolkning er meget, meget anderledes end den, vi har i Det Konservative Folkeparti. Ministeren har redegjort nøjagtigt for forhandlingsforløbet, vi er meget, meget enige i hans fortolkning af forhandlingsforløbet, og vi mener, at Danmark lever op til de regler, der er indført fra ILO's side.
Orla Hav (S), 2019-02-26:
Det er jo der, vi er nødt til at sige, at kommunerne skal forstå, hvad det er, man fratager borgerne, og i det omfang skal vi jo være benhårde i forhold til at køre på kommunerne og sørge for, at ministeriet holder kommunerne fast på den smalle vej, og sige, at det er de rigtige afgørelser, vi har brug for, og ikke alle mulige kompensationssystemer til administration.
Lone Møller (S), 2005-03-16:
Intentionerne i lovforslaget er flotte ord, som vi kun kan være enige i, nemlig intentioner om bedre sammenhæng i patientforløbet, større fokus på sundhedsfremme og forebyggelse, etablering af sundhedscentre, integration af de kommunale sundhedsopgaver i det samlede sundhedsvæsen og en sammenskrivning af lovgivning i en samlet sundhedslov med en fælles formålsparagraf og en større forpligtelse for sundhedsvæsenets mange aktører til lokalt, regional og centralt også fremover at arbejde efter samme bestemmelser.
Lone Møller (S), 2006-12-14:
Jeg stillede ministeren et spørgsmål i juni måned på baggrund af den sag, der var på Bornholm, om ikke ministeren, inden vi gik på sommerferie, ville tage initiativ til, at Sundhedssty relsen straks begyndte at foretage systematiske registreringer af, om dens anbefalinger overholdes, og til, at man sikrede, at resultaterne af Sundhedsstyrelsens registreringer løbende blev offentliggjort.
Inge-Lene Ebdrup (V), 2005-12-16:
Men det, der bare er vigtigt at forklare, er, at de ældre mennesker, som også er lejere, og som bor i en almen bolig, jo også betaler husleje og også betaler til Landsbyggefonden og dermed også er med til at bidrage til, at der i fremtiden er penge til at renovere alle almene boliger, bygge nye almene boliger og lave ghettoindsatser.
Malou Aamund (V), 2008-03-25:
Vi mener, at staten har et ansvar for de offentlige uddannelser, og staten stiller også krav efter SU-loven til de private uddannelser med offentligt tilskud, men at gå ind og kontrollere og føre tilsyn med det private kursus- og uddannelsesmarked er meget vidtgående.
Per Stig Møller (KF), 2005-05-31:
Situationen er jo beskrevet i de legale papirer, og så er det jo en politisk vurdering, som suverænt tilkommer Færøerne og Grønland: Vil vi fortsat stå udenfor i den situation, eller er der nu kommet så mange ændringer i EU, at vi synes, vi vil med ind?
Ole Sohn (SF), 2013-10-08:
Så hvis man endelig skulle gøre noget under sådan en debat som i dag, var det at give kulturministeren en uforbeholden ros for at have udvist så stor kunstnerisk kreativitet, at det er lykkedes at lave et ændringsforslag til filmloven, som efterlever EU's statsstøtteregler, som vi har tilsluttet os,
Jacob Mark (SF), 2018-10-11:
Så vil jeg bare sige, at en lille ting, som står i høringssvarene – jeg har også skrevet til ministeren om det – er, at der er flere, både professionshøjskolerne, men også pædagogerne selv, der siger, at de synes, det er ærgerligt, at målgruppen for det her ikke også gælder dagtilbud og fritidstilbud.
Line Barfod (EL), 2002-04-10:
Og det andet spørgsmål var: Vil Venstre medvirke til, at vi får en undersøgelse af, hvordan ledsageordningen virker i dag, således at det ikke bliver, som handicaporganisationerne er bange for, at når vi ophæver revisionsbestemmelsen, så fører det til, at der ikke kommer nogen undersøgelse af, hvordan ordningen virker i dag, og om der eventuelt er behov for nogle forbedringer.
Ole Vagn Christensen (S), 2003-05-13:
Det må vi ligesom erkende, og derfor tror jeg nok, jeg vil lade det om håndværkerne svæve lidt i luften og sige, at den håndværker, der mangler, er den håndværker ude i den lille virksomhed, som hr. Flemming Oppfeldt ikke havde øje for.
Jørgen Estrup (RV), 1998-06-25:
Eller hvad er egentlig meningen med at bruge sådan et interview, hvor det er aldeles tydeligt, hvad der var formålet for økonomiministeren, nemlig at sørge for, at dansk økonomi fik en fredelig gang på Jorden i forbindelse med det, der skulle ske, og at det samtidig blev klart og tydeligt udtrykt?
Lene Espersen (KF), 2007-04-18:
Og jeg tror, at det er et meget brugbart forslag, ikke alene hvad angår politiet og politiets muligheder for at forhindre kriminalitet og forhindre, at folk aftaler vidneforklaringer med hinanden, men naturligvis også af hensyn til Kriminalforsorgens ansatte, der får klarere regler og nemmere ved at håndhæve det, at man ikke ønsker at have mobiltelefoner nogen steder i fængslerne.
Karen Hækkerup (S), 2014-03-28:
Hvis den aktuelle situation ændrer sig, hvis der f.eks. bliver fred i flygtningens hjemland, eller hvis medicin bliver tilgængelig, vil grundlaget for det tidsbegrænsede ophold i Danmark ikke længere være til stede, og så vil udgangspunktet være, at personen på det tidsbegrænsede ophold skal rejse hjem igen.
Jakob Sølvhøj (EL), 2017-10-05:
Selv om hr. Morten Østergaard ikke har læst bogen og muligvis heller ikke notatet, synes hr. Morten Østergaard så ikke, at det virker, som om man havde planlagt, at der skulle ske en lockout af lærerne, sådan at man kunne finansiere folkeskolereformen gennem forringelser af lærernes arbejdstid?
Sophie Hæstorp Andersen (S), 2025-01-21:
For det betyder jo alt andet lige, at der må være nogle andre målgrupper og lovforslag eller undersøgelsestiltag på socialområdet, som skal nedprioriteres, så det mener jeg mere generelt er en uholdbar tilgang til at understøtte sit forslag, og jeg forstår faktisk ikke, hvorfor Enhedslisten ikke valgte at rejse forslaget i forbindelse med finanslovsforhandlingerne, hvis man havde et ønske om at sikre de fornødne midler til en handlingsplan.
Susanne Eilersen (DF), 2019-02-26:
Jeg vil også sige tak til debattørerne, og jeg vil sige tak til ministeren for, at man i hvert fald har været lydhør over for, at der er nogle problemstillinger, som bliver rejst i det her forslag, og som jeg også allerede har indikeret, er det et forslag, der måske skulle have rakt lidt videre, når vi taler om selskabsdannelser, så det ikke kun er kommunalt ejede, men måske også, at man, når man snakker med brancheforeningen, kan kigge lidt bredere på det.
Claus Kvist Hansen (DF), 2017-02-01:
Hvordan vil ministeren sikre, at der på lastbiler på danske veje ikke snydes med NOx-filtrering, således som det angiveligt foregår andre steder i Europa, jf. artikel publiceret på www.ing.dk den 5. april 2016 med rubrikken: »Østeuropæiske lastbiler slår NOx-filtrering fra for at spare penge«?
Brian Mikkelsen (KF), 1999-01-20:
»Er ministeren enig i, at konsekvensen af Veterinær- og Fødevaredirektoratets afgørelse om krav om hygiejneuddannelse for medarbejdere i kioskerne er ensbetydende med, at idrætsforeningerne ikke mere kan benytte ikkehygiejneuddannet frivillig arbejdskraft i kioskerne?«
Karen Hækkerup (S), 2005-11-16:
De har allerede nu sagt, at de må fyre to medarbejdere; de har ikke råd til at ansætte en barselvikar, og de bliver nødt til at trække sig fra 19 råd og nævn, hvor vi havde ønsket, at deres stemme talte med, når der skal gives en offentlig tilkendegivelse af, hvad man kan gøre for forbrugerne.
Sophie Hæstorp Andersen (S), 2008-04-25:
Men det er jo på den anden side også sådan, at med de rettigheder, man ifølge grundloven har om at forene sig og dyrke Gud tror jeg, det hedder - på den måde, man nu engang finder bedst, følger der jo også i dag nogle forpligtelser, som netop handler om, at man ikke må lære eller foretage noget, der strider imod den offentlige sædelighed og den offentlige orden.
Dennis Flydtkjær (DF), 2021-05-04:
Altså, i min by var det så engelskundervisningen i den klasse, der var røget, men der kunne jo være en anden kasse, hvor det så var tyskundervisningen, eller et andet sted, i en ældre klasse, og der tror jeg altså ikke, at det er lektiehjælpen på privat basis, der generelt skal løfte det her, men at det er andre redskaber.
Per Clausen (EL), 2009-04-15:
Så har jeg et spørgsmål i forlængelse af det, for selv om hr. Morten Østergaard ikke vil tage stilling til det juridiske, hvad mener hr. Morten Østergaard så om en praksis, hvor man gennemfører nogle forsøg og siger til nogle mennesker, der af den ene eller den anden grund ikke ønsker at medvirke i disse forsøg, at konsekvensen af, at de ikke vil være med i forsøget, er, at de fratages deres eksistensgrundlag?
Pia Gjellerup (S), 2005-10-05:
Jeg tror, at statsministeren er den eneste dansker, som måtte synes, at der i den sag, der vedrører statsministerens forvaltning af rodebutikken, som er knyttet til statsministerens nu tidligere allernærmeste medarbejder, ikke på nogen måde er afdækket noget, sådan at man kan bruge nogle af de ord, som statsministeren selv slynger om sig med, når det gælder andre: magtens arrogance, vennetjenester og sammenspisthed fører til misbrug af magt, misbrug af penge, sløseri og elendig administration.
Troels Lund Poulsen (V), 2024-11-27:
Derfor har Danmark også stået i spidsen for at støtte den ukrainske forsvarsindustri med det, som vi kalder den danske model, og som jo nu efterhånden er veletableret, og vi har derudover også etableret en forsvarsindustriel hub i Kyiv med henblik på at styrke samarbejdet mellem dansk og ukrainsk forsvarsindustri.
Signe Munk (SF), 2022-02-23:
Det projekt, som ministeren netop har påset i Vesthimmerland, er jo blevet forsinket netop af den her indsigelsesret, og jeg skal bare forstå ministeren rigtigt: Vil ministeren ud og behandle alle de her sager og så underkende indsigelsesretten for kirkerne i forbindelse med opstilling af vindmøller, eller vil ministeren simpelt hen bare fjerne den her indsigelsesret?
Inger Støjberg (V), 2011-01-19:
Derfor må man jo bare antage, at hr. Leif Lahn Jensen bakker fuldstændig op om det velfærdsforlig, og jeg takker mange gange for, at hr. Leif Lahn Jensen har gjort det og har vedstået sig det her i dag, for det er faktisk mere, end formanden for hr. Leif Lahn Jensens eget parti har gjort.
Christoffer Aagaard Melson (V), 2019-10-22:
Vismændene skriver i deres nyeste rapport, at forslaget fra regeringen om at tredobble beskatningen ved generationsskifte af virksomheder kan skabe likviditetsproblemer for de berørte virksomheder, og at det også er en stor problemstilling, at der bliver skabt betydelig usikkerhed om værdiansættelsen af de her virksomheder.
Claus Hjort Frederiksen (V), 2003-11-13:
De gældende regler afspejler således en forståelse for, at ledige og efterlønsmodtagere også skal have ret til at pleje deres fritidsinteresser og deltage i det sociale liv i samfundet, idet der hermed er skabt vide rammer for disse gruppers mulighed for at engagere sig i såvel sociale og humanitære som kulturelle aktiviteter, uden at det får indflydelse på deres ret til ydelser.
Jørn Jespersen (SF), 2003-04-22:
Jeg synes da, det er ret ynkeligt, at fordi en sag er en EU-sag - jeg forsøger at henvende mig til Venstres ordfører; jeg håber, det kan lade sig gøre - jeg synes, det er ynkeligt, at fordi en sag er en EU-sag, så siger Danmarks største parti: Jamen så kan vi ingenting gøre.
Bendt Bendtsen (KF), 2002-01-15:
Herudover vil vi på ældreboligområdet også forbedre de selvejende ældreboliginstitutioners muligheder for at bygge nyt og for at ombygge utidssvarende plejehjem til moderne plejeboliger. Fleksibilitet og større valgfrihed for den enkelte er målet for regeringen.
Holger K. Nielsen (SF), 2005-05-31:
Derfor vil jeg godt spørge igen, og det er vigtigt i forhold til pressen og dets planlægning: Vil de blade, der ville være blevet ramt af den bekendtgørelse, der skulle træde i kraft den 1. august, under alle omstændigheder kunne regne med at kunne få en støtte også efter den 1. november, også selv om man ikke er blevet enig inden da?